คณะรัฐมนตรี มีมติแต่งตั้งนายธีระพงษ์ วงศ์ศิวะวิลาส เป็นปลัดสำนักนายกรัฐมนตรี
ข่าวจากที่ประชุมคณะรัฐมนตรี (ครม.) แจ้งว่า ในที่ประชุม ครม.วันนี้ (6 ก.ย.65) ที่มี พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี เป็นประธานการประชุม ได้มีมติเห็นชอบตามที่นายวิษณุ เครืองาม รองนายกรัฐมนตรี ได้ลงนามในหนังสือรับโอนข้าราชการ เพื่อแต่งตั้งให้ดำรงตำแหน่งปลัดสำนักนายกรัฐมนตรี โดยสำนักปลัดสำนักนายกรัฐมนตรี ได้ดำเนินการรับโอน นายธีระพงษ์ วงศ์ศิวะวิลาส ที่ปรึกษานายกรัฐมนตรี ฝ่ายข้าราชการประจำ จากสำนักเลขาธิการนายกรัฐมนตรี พร้อมแต่งตั้งให้ดำรงตำแหน่งปลัดสำนักนายกรัฐมนตรี สำนักงานปลัดสำนักนายกรัฐมนตรี มีผลตั้งแต่วันที่ 1 ตุลาคม 2565 เป็นต้นไป เพื่อทดแทนตำแหน่งเกษียณอายุราชการ